فیروز پور

فیروز پور پنجاب دا اک شہر تے ضلع فیروزپور دا راجگڑھ اے ۔
فیروز پور ستلج دریا دے کنارے تے آباد شہر اے ۔ ایہ تغلق خاندان دے مشہور سلطان فروز شاہ تغلق (1351–88) ولوں قائم کیتا گیا سی، جیہنے دلی سلطنت تے 1351 توں 1388 تک راج کیتا۔
 فیروزپور نوں 'شہیداں دی دھرتی' کیہا جاندا اے۔ بھارت دی ونڈ دے بعد ایہہ  بھارت-پاک سرحد تے  اک سرحدی شہر بن گیا۔ اتھے بھارت دے آزادی کارکنان دیاں یادگاراں ہن۔

فیروزپور دی چار دیواری وچ کئی گیٹ نیں جیہناںدی تعداد 10 اے ۔ ہر گیٹ دا اپنا وکھرا ناں اے ۔ ایہناں گیٹاں دے نام :

دلی گیٹ، 
موری گیٹ، 
بغدادی گیٹ، 
زیرا گیٹ، 
مکھو گیٹ، 
بنسی گیٹ، 
امرتسری گیٹ، 
قصوری گیٹ، 
ملتانی گیٹ،اتے 
میگزینی گیٹ۔ 

ہن صرف بغدادی گیٹ، زیرا گیٹ تے ملتانی گیٹ ا صحیح سلامت نیں ۔ ایہناں وچوں وی بغدادی گیٹ تے زیرا گیٹ چنگی حالت وچ نیں  پر ملتانی گیٹ دی حالت بہت خستا اے ۔ باقی گیٹ ملیامیٹ ہو چکے نیں ۔



گٹھ:چڑھدے پنجاب دے شہر
گٹھ:چڑھدا پنجاب